5.9.1. Pastor valitakse ametisse kandidaadi  nõusolekul vastava koguduse põhikirja või EKNK põhikirja alusel.    5.9.2. Pastori pädevus määratletakse EKNK ja vastava koguduse põhikirja alusel.    5.9.3. Pastor omab pastori ordinatsiooni, on koguduse vaimulik autoriteet ja juht, kes vastutab täielikult koguduse vaimuliku tegevuse eest.    5.9.4. Pastor, kooskõlas koguduse juhatuse või vanematekogu otsusega esindab kogudust, tegutseb koguduse nimel suhetes kõigi riigi ja omavalitsusorganitega, välismaiste organisatsioonidega  ning juriidiliste ja füüsiliste isikutega, sõlmib lepinguid, annab välja erivolitusi, avab finantsasutustes arveid ning omab erivolitusteta allkirjaõigust, kui koguduse põhikirjas ja koguduse juhatuse otsustes ei ole sätestatud teisiti.    5.9.5. Pastor tegutseb EKNK ja vastava koguduse põhikirja ning EKNK sisekorraeeskirjade alusel.